“ศบค.” แถลงผู้ติดเชื้อโควิด-19 เพิ่ม 102 ราย เสียชีวิต 3 ดันป่วยสะสมแตะ 2,169!
“ศบค.” แถลงผู้ติดเชื้อโควิด-19 เพิ่ม 102 ราย เสียชีวิต 3 ดันป่วยสะสมแตะ 2,169! 
5 เม.ย. 2563

วันนี้ (5 เม.ย.2563) เมื่อเวลา 11.30 น. นพ.ทวีศิลป์ วิษณุโยธิน โฆษกศูนย์บริหารสถานการณ์โควิด-19 (ศบค.) ว่า วันนี้พบผู้ติดเชื้อ COVID-19 เพิ่ม 102 ราย ยอดสะสม 2,169 ราย กระจายไปยัง 66 จังหวัด
โดยผู้ป่วยในกรุงเทพฯ เพิ่มถึง 1,000 ราย แล้ว หายดีแล้ว 674 ราย รักษาตัวในโรงพยาบาล 1,472 ราย เสียชีวิตเพิ่ม 3 ราย รวมเสียชีวิต 23 ราย
สำหรับผู้เสียชีวิตรายที่ 21 ชายไทยอายุ 46 ปี มีประวัติเดินทางกลับจากอังกฤษ
ด้านรายที่ 22 ชายสัญชาติสวิสเซอร์แลนด์ อายุ 82 ปี มีโรคหัวใจและความดันโลหิตสูง 2 สัปดาห์ก่อนเคยร่วมงานเลี้ยงในหมู่บ้าน อ.หัวหิน จ.ประจวบคีรีขันธ์ และสถานบันเทิงสุขุมวิท
อีกทั้งรายที่ 23 เป็นชายอายุ 30 ปี อาชีพก่อสร้าง มีประวัติดื่มสุราเป็นประจำ ทำงานใน จ.สุรินทร์